Agisight/tyv-rus-200k huggingface dataset:
Тувинский: Ооң соонда Бодхаяга Бодхи ыяш доорзунга олургаш, мерген угаан сайзырадырының онзагай аргаларын практикалап тургаш, ол хосталыышкынны чедип алган.
Русский: Затем, под деревом Бодхи в Бодхгае, он практиковал особые техники развития мудрости и достиг просветления.
Тувинский: Будда Шакьямуни дөртен беш чыл дургузунда өөредиг берип келгеш, сезен бир харлыында чок болган.
Русский: Будда Шакьямуни учил в течение сорока пяти лет и умер в возрасте восьмидесяти одного года.
Тувинский: Будданың амыдыралының төөгүзү практиканың үш үе-чадазының дугайында билигни биске берип турар: баштай – мөзү-шынар, оон – даяан кылыры болгаш адак сөөлүнде – мерген угаан.
Русский: История жизни Будды дает нам представление о трех стадиях практики: сначала – нравственность, затем – медитация и в конце концов – мудрость.
Тувинский: Оон аңгыда орук үе негээрин көөр бис.
Русский: Кроме того, мы видим, что путь требует времени.
Тувинский: Чоорту өскерлиишкин.
Русский: Постепенное изменение.
Тувинский: Космиктиг станция дээрге ооң хамык кезектерин сөөлгү ээриилге чедир хынап каапкан хөй санныг тускай эртемниглерниң ажылының түңнели боору дег, угаанның сайзырап хевирлеттинери дыка хөй иштики чылдагааннар болгаш байдалдар-биле хандырттынар.
Русский: Формирование ума определяется множеством внутренних причин и обстоятельств, подобно тому, как космическая станция – результат работы большого количества специалистов, проверивших все ее детали до последнего винтика.
Тувинский: Космиктиг станция-даа, хосталыышкынга четкен угаан-даа чаңгыс хүн тыптып кээп шыдавас.
Русский: Ни космическая станция, ни просветленный ум не могут возникнуть в один день.
Тувинский: Шак-ла ынчалдыр сүлде-сүзүк шынарлары дыка хөй янзы-бүрү методтар дузазы-биле сайзыраар ужурлуг.
Русский: Точно так же духовные качества должны развиваться с помощью множества разнообразных методов.
Тувинский: Чүгле станцияда хөй санныг улус кады ажылдап турар, а бодуңарның угааныңарны бодуңарның күжүңер-биле сайзырадыр ужурлуг силер.
Русский: Вот только над станцией совместно трудится большое число людей, а свой ум вы должны развивать собственными силами.
Тувинский: Ажылды өске-бир кижи бүдүрүп каар, а силер ооң ажыын көөр деп чүве болдунмас.
Русский: Невозможно, чтобы работу сделал кто-то другой, а плоды пожинали вы.
Тувинский: Бир кижиниң сүлде-сүзүк сайзыралының дугайында номнар номчууру силерге ооң шиңгээдип алган чүүлүн бербес.
Русский: Чтение книг о чьем-то духовном развитии не даст вам его постижения.
Тувинский: Бодуңарны бодуңар сайзыраңгайжыдар ужурлуг силер.
Русский: Вы должны совершенствовать себя сами.
Тувинский: Чүвелерже сеткил каттыштырып көөрүн чедип алыры болгаш мерген угаанны сайзырадыры – аяар чорудулгалар.
Русский: Обретение сочувственного взгляда на вещи и развитие мудрости – медленные процессы.
Тувинский: Мөзү-шынарны, даяан кылырын болгаш мерген угаанны практикалаарын шиңгээдип алганыңар тудум-на, силерниң угааныңар чурумчуваан байдалга улам эвээш турар.
Русский: По мере того как вы осваиваете практики нравственности, медитации и мудрости, ваш ум всё реже находится в неупорядоченном состоянии.
Тувинский: Ол методтарны силер хүн-хүнү-биле, чылдан чылче практикалаарыңар эргежок чугула.
Русский: Эти методы вам необходимо практиковать день за днем, год за годом.
Тувинский: Угааныңарны өскертип тура, даштыкы делегейни өскертир силер.
Русский: Изменяя свой ум, вы будете менять внешний мир.
Тувинский: Шыдамыын болгаш ынакшылды сайзырадып турар практикаңарның артык талаларын көрүп кааш, өске улус база ону бодунуң амыдыралынга ажыглаксай бээр.
Русский: А увидев преимущества вашей практики развития терпимости и любви, ее захотят использовать в своей жизни и другие.
Тувинский: Үш практика.
Русский: Три практики.
Тувинский: Будданың өөредии бот-боттарының аразында харылзаалыг үш кезектен тургустунган.
Русский: Учение Будды состоит из трех взаимосвязанных разделов.
Тувинский: Мөзү-шынар дугайында өөредиглер.
Русский: Учения о нравственности.
Тувинский: Даяан кылырының дугайында бодалдар.
Русский: Рассуждения о медитации.
Тувинский: Мерген угаанны канчап чедип аарының дугайында тайылбырлаашкыннар.
Русский: Разъяснения, как обрести мудрость.
Тувинский: Кезек бүрүзүнде-ле кол практиканы онзагай байдал кылдыр тодарадып бижип турар.
Русский: В каждом из этих разделов основная практика описывается как особое состояние.
Тувинский: Ону, бирээде, чайгылыш чок сагыш амырын (даяан кылыр мөөңнээшкинни), ийиде, чүвелерниң алыс ужурунче ханылап кирерин каттыштыргаш, чедип алыр.
Русский: Оно достигается путем сочетания, во-первых, непоколебимого спокойствия (медитативного сосредоточения) и, во-вторых, проникновения в суть вещей (мудрости).
Тувинский: А ындыг каттыштырылга кылыр дизе, чүнүң-даа мурнунда үндезин болур мөзү-шынарны салыр херек.
Русский: Но для такого соединения нужно, прежде всего, заложить фундамент – нравственность.
Тувинский: Практиканың дараалашкаа.
Русский: Последовательность практики.
Тувинский: Мөзү-шынар, даяан кылыры болгаш мерген угаан – практикалаарының дараалашкаа ол-дур.
Русский: Нравственность, медитация и мудрость – вот та последовательность, в которой следует практиковать.
Тувинский: Онзагай хевирлиг чүве эндевези болур мерген угаан силерни шын билип алыышкынга шаптыктардан адырзын дээш, а ол ышкаш угаанның частырыглыг байдалдарын шуут-ла болдунмас кылып кагзын дээш, даяан кылыры – ону дамчыштыр бүгү иштики чардыктырар байдалдарның чайлаттына бээри бүрүн чаңгыс угланыышкынныг байдал – эргежок чугула.
Русский: Для того чтобы мудрость, которая заключается в особого рода проницательности, освободила вас от помех к правильному пониманию, а также сделала совершенно невозможными ошибочные состояния ума, необходима медитация – состояние полной однонаправленности, в котором устранены все внутренние отвлекающие факторы.
Тувинский: Оон башка угаан хөлүн эрттир кичээнгей чок болур, а мерген угаан кандыг-даа күш чок болур, шак-ла ынчалдыр лаа чырыы хаттыгда хөй чырык бербес.
Русский: В противном случае ум окажется слишком рассеянным и мудрость не будет иметь никакой силы, точно так же как пламя свечи не даст много света на ветру.
Тувинский: Ындыг болганда, даяан кылыры мерген угаан чедип аарын мурнаар ужурлуг.
Русский: Следовательно, медитация должна предшествовать обретению мудрости.
Тувинский: Чаңгыс угланыышкынныг даяан кылыры эмин эрттир суларгай боору азы, сыр өскээр, угаанның хөлзээчели ышкаш иштики чардыктырар байдалдарны чайладырын көрүп турар.
Русский: Однонаправленная медитация предполагает устранение таких внутренних отвлекающих факторов, как излишняя расслабленность либо, наоборот, возбужденность ума.
Тувинский: А ону кылыр дизе, баштай даштыкы чардыктырар байдалдардан адырлып аар херек.
Русский: Но прежде для этого следует освободиться от внешних отвлекающих факторов.
Тувинский: Ону сөстер болгаш ажыл-чорудулгаларга хамаарыштыр доктаамал кичээнгей биле медереп минниишкин деп билдинер мөзү-шынар талазы-биле өөредиг-чаңчыктырылга кылгаш, чедип алыр.
Русский: Достигается путем тренировки в нравственности, подразумевающей постоянное внимание и осознанность по отношению к словам и действиям.
Тувинский: Өскээр чугаалаарга, чүнү кылып база чугаалап турарыңарны кезээде медереп билип чоруур ужурлуг силер.
Русский: Иными словами, нужно всегда отдавать себе отчет в том, что вы делаете и говорите.
Тувинский: Шак ол илдең байдалдарны шыдажып эртпейн тура, оон-даа нарын иштики байдалдарны ажып эртери болдунмас.
Русский: Не совладав с этими очевидными факторами, невозможно преодолеть и более тонкие внутренние.
Тувинский: Кичээнгейниң доктаамалы угаанның тайбыңчып быжыкканын чедип алыр арганы бээр.
Русский: Постоянство внимания позволяет достичь умиротворенной стабильности ума.
Тувинский: Ынчангаш мөзү-шынар практиказы даяан кылырының практиказын мурнаар ужурлуг.
Русский: Поэтому практика нравственности должна предшествовать практике медитации.
Тувинский: Мээң хуу дуржулгам езугаар, лама сагылдарын хүлээп аары мээң даштынче угланган чүткүлүмнү болгаш ажыл-чорудулгамны кудуладырынга дузалаан.
Русский: По моему собственному опыту, принятие монашеских обетов способствовало снижению моей внешней устремленности и деятельности.
Тувинский: Ооң ачызы-биле сүлде-сүзүк сайзыралынче хөй кичээнгей салып шыдаан мен.
Русский: И благодаря чему я смог больше сосредоточиться на духовном развитии.
Тувинский: Ажык чок сөстерден болгаш ажыл-херектен ойталаарының аазаашкыны мени бодумнуң аажы-чаңымны угаап бодаарынче база угаанымда болуп турар чүүлче кичээнгей салырынче албадапкан.
Русский: Обеты воздержания от бесцельных слов и действий заставили меня осмысливать свое поведение и обращать внимание на то, что происходит в моем уме.
Тувинский: Өскээр чугаалаарга, тодаргай сорулгалыг даяан кылбайн тургаш безин, мээң угааным ээдерей бербезин дээш, хайгаараар ужурга таваржып турдум – мен ооң-биле угаанымны чаңгыс угланыышкынныг, бот-хайгааралдыг анаа көөрүнче үргүлчү күткүп турган мен.
Русский: Иными словами, даже когда я не занимался целенаправленно медитацией, мне приходилось следить за тем, чтобы мой ум не рассеивался, – тем самым я постоянно подталкивал его к однонаправленному, интроспективному созерцанию.
Тувинский: Ол бүгү мөзү-шынар сагылынга үндезилеттинген турганы чугаажок.
Русский: И всё это, безусловно, основывалось на обете нравственности.
Тувинский: Айыткан үш практиканы – мөзү-шынарны, даяан кылырын болгаш мерген угаанны – өөренип көрүп тура, оларның кайызы-даа дараазындаазынга үндезин боорун көөр бис.
Русский: Рассматривая три упомянутые практики – нравственность, медитацию и мудрость, – мы видим, что каждая из них является фундаментом для последующей.
Тувинский: Ындыг чурум Будданың бодунуң амыдыралының төөгүзүнден тода көскү.
Русский: Такой порядок ясно виден в истории жизни самого Будды.
Тувинский: Мынчангаш сүлде-сүзүк сайзыралы кезээде чогуур мөзү-шынар чурумунга үндезилеттинер.
Русский: Таким образом, духовное развитие всегда базируется на соответствующем нравственном поведении.
Тувинский: Мөзү-шынар практиказы.
Русский: Практика нравственности.
Тувинский: Хилинчек-човалаңның хемчээлин угаап бодаары.
Русский: Осмысление масштабов страдания.
Тувинский: Мөзү-шынарның янзылары.
Русский: Типы нравственности.
Тувинский: Буддийжи мөзү-шынарның кол принциви өскелерге дузалаарында.
Русский: Главный принцип буддийской нравственности состоит в том, чтобы помогать другим.
Тувинский: А бир эвес ол болдунмас болза, бети дизе оларга хора чедирбезинде болур.
Русский: А если это невозможно, то, по крайней мере, не причинять им вреда.
Тувинский: Буддизмде өске дириг амытаннар дээш сагыш салыышкынның негеп турары күчүлел кылбазының шак ол кол принциви мөзү-шынарның үш янзызының өзек талазы болур.
Русский: В буддизме этот основополагающий принцип ненасилия, продиктованный заботой о других живых существах, является ключевым моментом трех типов нравственности.
Тувинский: Хуу хосталырының мөзү-шынары (бо эгеге көөр чүүл) колдуунда хора чедирип болур чорук-херектер болгаш чугаалардан ойталаарын дамчыштыр чедип алдынар.
Русский: Нравственность личного освобождения (предмет этой главы) достигается главным образом путем воздержания от поступков и высказываний, которые могут причинить вред.
Тувинский: Ындыг практиканы хуу практика дээр.
Русский: Эта практика называется личной.
Тувинский: Чүге дээрге ол буддистерниң амыдыралдың эргилдези (очалаң, самсара) деп адаары төрүттүнери, кырыыры, аарыыры болгаш өлүрүнүң катаптанып-ла турар шуушкааның иштинден үнер арганы кижиге бээр.
Русский: Потому, что она дает возможность человеку вырваться за пределы повторяющейся цепочки рождения, старости, болезни и смерти, которую буддисты называют круговоротом существования (самсарой).
Тувинский: Өске дириг амытаннарже сагыш салыышкынның мөзү-шынарын бодхисаттвалар (бүгү дириг амытаннарга дуза көргүзеринче угланган амытаннар) мөзү-шынары деп адаар.
Русский: Нравственность заботы о других живых существах,
называется нравственностью бодхисаттв (существ, нацеленных прежде всего на помощь всем живущим).
Тувинский: Ону колдуунда угаанның чүгле дужун хараарын болдурбазын дамчыштыр чедип алдынар.
Русский: Она, главным образом, достигается путем недопущения эгоистичности ума.
Тувинский: Бодхисаттвалар мөзү-шынарының практикажылары бирги ээлчегде бодун боду амдажыдарын кызыгаарлаар ужурлуг.
Русский: Практикующим нравственность бодхисатв, в первую очередь, следует воздерживаться от потакания самому себе.
Тувинский: А оон аңгыда оларга хора чедирер сөстер болгаш херектер туруп болбас.
Русский: И кроме того, для них недопустимы вредоносные слова и поступки.
Тувинский: Тантра мөзү-шынарының үндезининде бүрүнү-биле сайзыраан мага-ботту болгаш угаанны бодунга бодаптар арганы бээр онза методтар турар.
Русский: В основе нравственности Тантры лежат особые
методы, дающие возможность представить себе полностью развитые тело и ум.
Тувинский: Ооң ачызында өске дириг амытаннарга чедимчелиг дузалап болур.
Русский: С их помощью можно успешно помогать другим живым существам.
Тувинский: Шак ол мөзү-шынар биске кызыгаарланыр арганы ажыдар.
Русский: Эта нравственность открывает нам путь к воздержанию.
Тувинский: А ооң ачызында бодувустуң мага-бот болгаш угаан-биле кыдыра шиңгээдип алыышкынывысты ажып эрткеш, бодувусту мерген угаанның болгаш энерел сеткилдиң чырыынга бүрүн бүргеткен кылдыр көрүп каар бис.
Русский: И благодаря этому мы оказываемся в состоянии превзойти свое ограниченное телесное и умственное восприятие и увидеть себя преисполненными сияния мудрости и сострадания.
Тувинский: Хуу хосталырының мөзү-шынары.
Русский: Нравственность личного освобождения.
Тувинский: Хуу хосталырының мөзү-шынар практиказы өскелерге хора чедирер сөстерни болгаш чорук-херектерни кызыгаарлаарының эргежок чугулазын медереп билиринде болур.
Русский: Практика нравственности личного освобождения заключается в осознании необходимости воздерживаться от слов и действий, приносящих вред другим.
Тувинский: Сөөлгү ол чүүл буддизмде он хоралыг үүлгедиг деп адаар чүүлдерден ойталаарын көрүп турар.
Русский: Последнее предполагает отказ от того, что в буддизме называется десятью пагубными действиями.
Тувинский: Олар үш бөлүкке чарлып турар.
Русский: Они разделены на три категории.
Тувинский: Мага-боттуу – өлүрүүшкүн, оорланыышкын, самыыраашкын.
Русский: Физические – убийство, воровство и половая неразборчивость.
Тувинский: Сөс-чугааныы – мегелээри, хоп-нүгүл кылыры, бак сөгленип, каржы сөстер чугаалаары, а ол ышкаш хоозун чугаа кылыры.
Русский: Словесные – ложь, брань, сеяние раздоров, а также пустословие.
Тувинский: Адак сөөлүнде, угаан-бодалдыы шинчилиг хоралыг үүлгедиглер – алыксак-чиксек чорук, кара сагыш болгаш меге үзел-бодал.
Русский: Наконец, пагубные действия умственного характера суть алчность, злонамеренность и ложные воззрения.
Тувинский: Бир-тээ, барымдаалаашкын чорук-херекти мурнап, ону башкарар болган төлээде, барымдаалаашкынны контрольдап тургаш, бодунуң ала-чайгаар, хора чедирги дег херектерин болгаш чугаа-сөзүн эң эки арга-биле болдурбайн барып болур.
Русский: Так как мотивация предшествует действию и направляет его, контролируя мотивацию, можно наилучшим образом предупредить свои импульсивные и потенциально вредоносные поступки и высказывания.
Тувинский: Кажан силер бир-ле чүвени хенертен күзей бергеш, уржуктарын бодавайн, ону чедип ап эгелээриңерге, силерниң күзээшкиниңер ала-чайгаар илереттинип, боданырының артык талазын чидириптер силер.
Русский: Когда вы внезапно хотите чего-то и тут же, не думая о последствиях, начинаете этого добиваться, ваше желание выражается импульсивно, и вы лишаетесь преимущества размышления.
Тувинский: Хүннүң-не практикалап тургаш, бодуңарның барымдаалаашкыныңарны доктаамал угаап бодап өөренип аар силер.
Русский: Ежедневно практикуя, вы научитесь постоянно осмысливать свою мотивацию.
Тувинский: Чашкы үемде мээң башкым Линг Ринпоче.
Русский: Линг Ринпоче – мой наставник в детские годы.
Тувинский: Ол үргүлчү дыка шыңгыы кылдыр көстүр турган кижи: ооң чырыы-даа чырташ дивес – хүлүмзүрээнин кым-даа көрбес.
Русский: Он всегда выглядел очень строгим: на его лице никогда не появлялось ни тени улыбки.
Тувинский: Башкымның шыңгыызы мени аажок хөлзедип турган.
Русский: Это очень меня беспокоило.
Тувинский: Чүге ол ындыг болганыл деп боданып тура, мээң бодумнуң угаанымда чүү болуп турарын хайгаараар турдум.
Русский: Раздумывая над тем, почему он так серьезен, я наблюдал, что происходит в моем собственном уме.
Тувинский: Ол чүүл бодумнуң барымдаалаашкынымче кичээнгейлиг боорумга дузалаан.
Русский: Это помогло мне стать внимательным к своей мотивации.
Тувинский: Кажан чээрби харлапканымда, Линг Ринпоче шуут өскерли берген: мээң-биле ужурашкаш, ол үргүлчү хүлүмзүрүүр апарган.
Русский: Когда же я достиг двадцатилетнего возраста, Линг Ринпоче совершенно переменился: встречаясь со мной, он неизменно расплывался в широкой улыбке.
Тувинский: Хуу хосталырының мөзү-шынар практиказының үре-түңнелдиин быжыг, үр үениң барымдаалаашкыны хандырар.
Русский: Эффективность практики нравственности личного освобождения обусловлена прочной, долговременной мотивацией.
Тувинский: Чижээлээрге, чүгле бодунга аъш-чем болгаш идик-хеп садар акша ажылдап аарының эргежок чугулазындан чайлаар дээш, лама болган херээ чок.
Русский: Например, не следует становиться монахом только для того, чтобы избежать необходимости зарабатывать себе на пищу и одежду.
Тувинский: Оон ыңай амыдыралчы бергелерден чаштынарын шенээр дээш, ламалаарын ажыглаары болдунмас.
Русский: Также недопустимо прибегать к монашеству в попытках спрятаться от жизненных трудностей.
Тувинский: Шак ындыг ялымчок сорулгалар силерге амыдыраарының эргилдезинден хосталырынга – ук практиканың эчис сорулгазын чедип аарынга дузалавас.
Русский: Такие пустячные цели не помогут вам обрести свободу от круговорота существования – то есть достичь конечной цели данной практики.
Тувинский: Будданың амыдыралының төөгүзү ону бадыткап турар.
Русский: История жизни Будды подтверждает это.
Тувинский: Бир катап Шакьямуни, тускайлаң амыдырал шенеп көрүксээш, ордудан дуюкаа үне берген.
Русский: Однажды Шакьямуни, пожелав вкусить самостоятельной жизни, улизнул из дворца.
Тувинский: Ооң кызыгаарындан дашкаар ол эң баштай аарыг, кырган болгаш өлүг кижилерни көрүп каан.
Русский: За его пределами он впервые увидел больного человека, старика и мертвеца.
Тувинский: Аарыг-аржык, кыраан назын, өлүм-чидим дээн ышкаш хилинчек-човалаң көргеш, ол аажок хөлзеп, анаа амыдырал утка чок-тур деп түңнелге келген.
Русский: Глубоко тронутый зрелищем таких страданий, как болезнь, старость и смерть, он пришел к выводу, что мирская жизнь бессмысленна.
Тувинский: Сөөлзүредир, элээн каш шажын-чүдүлге башкыларынга сорук киирткеш, Будда оон бедик-чаагай, долу уткалыг сүлде-сүзүк амыдыралы болдунар бе деп боданы берген.
Русский: Позже, вдохновленный рядом религиозных учителей, Будда задумался о возможности более возвышенной, полной значения, духовной жизни.
Тувинский: Ынчан ол чаңчыккан амыдыралын ук үзелдер дээш чишке каап берипкеш, ордуну каапкаш барган.
Русский: И тогда он покинул дворец, пожертвовав привычной ему жизнью ради этих воззрений.
Тувинский: Ол чүүл бисти чүү чүвеге өөредип турарыл?
Русский: Чему это учит нас?
Тувинский: Будда ышкаш, бис баштай амыдыраарының эргилдезиниң хилинчек-човалаңының дугайында бодап келгеш, түр дүлгээзиннерден ойталаар ужрулуг бис.
Русский: Как и Будда, мы должны сначала задуматься о страданиях круговорота существования и отвернуться от временных соблазнов.
Тувинский: Амыдыралга шак ындыг чаа хамаарылганың салдары-биле амыдыраарының эргилдезинден ойталап, он хоралыг үүлгедигден ойталаарын көрүп турар арыг аажы-чаңның аазаашкынын бергеш, мөзү-шынар системазын хүлээп алыр ужурлуг бис.
Русский: Под влиянием такого нового отношения к жизни мы должны принять систему нравственности, отказавшись от вращения в круговороте существования и дав обет чистого поведения, предполагающий воздержание от десяти вредных действий.
Тувинский: Дөрт ачы-буянныг алыс шын.
Русский: Четыре благородные истины.
Тувинский: Амыдыраарының эргилдезинден ушта чүткүүр дизе, ооң бүдүжүн билип алыры эргежок чугула.
Русский: Чтобы вырваться из круговорота существования, необходимо понять его природу.
Тувинский: Бирээде, хилинчек-човалаңның кандыг хевирлериниң дугайында чугаа чоруп турарыл.
Русский: Во-первых, узнать, о каких видах страдания идет речь.
Тувинский: Ийиде, ол хилинчек-човалаңның чылдагааннарын билип алыры.
Русский: Во-вторых, понять причины этих страданий.
Тувинский: Үште, ол чылдагааннарны чайладыр арга барын көөрү.
Русский: В-третьих, увидеть, есть ли способ устранить эти причины.
Тувинский: Дөртте, ол дээш чүнү кылыр ужурлуун тодарадыры.
Русский: В-четвертых, определить, что для этого нужно делать.
Тувинский: Мынчап кээрге, амыдыраарының эргилдезинге турарындан ойталаары Дөрт Ачы-буянныг Алыс шынны, бети дизе-ле, кезик-чамдыызын билип аарын бодап турар.
Русский: Таким образом, отказ от пребывания в круговороте существования подразумевает по крайней мере частичное понимание Четырех Благородных Истин.
Тувинский: Хилинчек-човалаң дугайында Алыс шынны.
Русский: Истины о страдании.
Тувинский: Хилинчек-човалаңның чылдагааннарының дугайында Алыс шынны.
Русский: Истины о причинах страдания.
Тувинский: Хилинчек-човалаңны соксадыры болгаш ооң үнген дөстерин чок кылырының дугайында Алыс шынны.
Русский: Истины о прекращении страдания и устранении его источников.
Тувинский: Хилинчек-човалаңны соксадыр оруктар дугайында Алыс шынны.
Русский: Истины о путях к прекращению страдания.
Тувинский: Кажан Будда өөредиг берип эгелээнде, ол Дөрт Алыс шынны ылап-ла ындыг дес-дараалашкаа-биле тайылбырлаан.
Русский: Когда Будда начал учить, он изложил Четыре Благородные Истины именно в таком порядке.
Тувинский: Шынында, ындыг дес-дараалашкаа оларның тыптып келгениниң дараалашкаан көргүспейн турар.
Русский: В действительности, однако, этот порядок не отображает последовательности их возникновения.
Тувинский: Ийиги алыс шын (хилинчек-човалаңның чылдагаанының дугайында) үе аайы-биле биргизин (хилинчек-човалаңның соксадыр орук дугайында) мурнап турар.
Русский: Вторая истина (о причине страдания) предшествует во времени первой (о собственно страдании).
Тувинский: Ылап-ла ынчалдыр дөрткү алыс шын (хилинчек-човалаңны соксадыр орук дугайында) үшкүзүн (хилинчек-човалаңны соксадырының дугайында) чедип аарын мурнаар ужурлуг.
Русский: Точно так же и четвертая истина (о пути к прекращению страдания) должна предшествовать достижению третьей (о прекращении страдания).
Тувинский: Ынчалза-даа Будда Дөрт Ачы-буянныг Алыс шынга, оларның тывылганының дараалашкаа-биле эвес, а практикага дараалашкаан езугаар өөредип турган.
Русский: Но Будда учил Четырем Благородным Истинам в порядке практики, а не в порядке их возникновения.
Тувинский: А практикага баштай хилинчек-човалаңның деңнелин база бистиң чаңчыгып калган амыдыралывыс хилинчек-човалаң-биле долганын билип алыры эргежок чугула.
Русский: На практике же необходимо сначала познать степень страдания, понять, что привычная нам жизнь полна мучений.
Тувинский: Ол билиг силерниң аарышкыдан хосталыксаан алыс күзелиңерни күштелдириптер.
Русский: Такое понимание усилит ваше естественное желание освободиться от боли.
Тувинский: Кажан силер, Будда ышкаш, хилинчек-човалаңның ёзулуг арнын көөр деп шиитпирлииңерге алзыпканыңарда, ооң чылдагааннарын азы үнген дөстерин билип алыр апаар силер.
Русский: Когда вы, подобно Будде, исполнитесь решимости увидеть подлинное лицо страдания, вам придется изучить его причины, или источники.
Тувинский: Эмчи кижиниң баштай аарыгны илередип алыр ужурлуу дег, силер база хилинчек-човалаңны экиртип кирер бетинде, ооң чылдагаанын билип алыр ужурлуг силер.
Русский: Подобно тому, как врач, прежде всего, должен распознать болезнь, так и вы должны понять причину страдания перед тем, как приступать к исцелению.
Тувинский: Хилинчек-човалаң кайыын тыптып кээп турарын билбейн чыткаш, ону соксадыры болдунмас.
Русский: Невозможно пресечь страдания, не поняв, откуда оно происходит.
Тувинский: Оон туржук хилинчек-човалаңның төнчүзүн салып болур деп тода медереп минниишкин чокта, оруктуң практиказы силерге бергелерни утка чок ажып эртери кылдыр сагындырып болур.
Русский: К тому же без ясного осознания того, что страданию можно положить конец, практика пути может показаться вам бессмысленным преодолением трудностей.
Тувинский: А ындыг медереп минниишкиниңер бар турда, хилинчек-човалаңны соксадыр дугайында алыс шынны билип аарының чогумчалыг оруктарын дилеп тып ап шыдаар силер.
Русский: Обладая же таким осознанием, вы сможете искать должные пути постижения истины о прекращении страдания.
Тувинский: Ынчангаш Будда Дөрт Алыс шынга ылап-ла ындыг дараалашкаа-биле өөредип турган-дыр.
Русский: Вот почему Будда учил Четырем Благородным Истинам именно в таком порядке.
Тувинский: Маңаа бис бирги Ачы-буянныг Алыс шынны көөр бис, а артканнарын – үшкү эгеге.
Русский: Здесь мы рассмотрим первую Благородную Истину, а остальные – в третьей главе.
Тувинский: Бирги ачы-буянныг алыс шын: хилинчек-човалаң.
Русский: Первая благородная истина: страдание.
Тувинский: Хилинчек-човалаң бистиң шуптувустуң чыпшырып алганывыс аарыг дег.
Русский: Страдание подобно болезни, которой заражены все мы.
Тувинский: Экиртир бүзүрелдиг эм тып алыр дээш, ол аарыгның бүгү талаларының дугайында билип алыр ужурлуг бис.
Русский: Чтобы найти верное средство для исцеления, мы должны получить представление обо всех аспектах этого недуга.
Тувинский: Аарышкының хилинчек-човалаңының, өскерлиишкинниң хилинчек-човалаңының болгаш бүгүдени хаара туткан барымдаалаттынганының хилинчек-човалаңының дугайында.
Русский: О страдании боли, страдании перемен и страдании всепронизывающей обусловленности.
Тувинский: Хилинчек-човалаңның бирги деңнели – бистиң шуптувуска эки билдингир дорт аарышкы боду.
Русский: Первый уровень страдания – непосредственно боль, хорошо знакомая всем нам.
Тувинский: Аарышкыдан адырлыр күзел чүгле кижилерниң эвес, а дириг амытаннарның база шынары болур.
Русский: Желание освободиться от боли свойственно не только людям, но и животным.
Тувинский: Хүн бүрүнүң амыдыралының мага-боттуу болгаш иштики аарышкызы – чижээлээрге, баш аарыыры азы чарлыышкындан аарышкы ылап-ла ол бөлүкке хамааржыр.
Русский: Физическая и внутренняя боль повседневной жизни – например, головная боль или боль разлуки, относится именно к этой категории.
Тувинский: Анаада күзел ханары деп билип алыр чүүлүвүс алыс ужуру-биле чүгле аарышкының намдаары болур.
Русский: То, что мы обычно воспринимаем как удовольствие, является, по существу, лишь ослаблением боли.
Тувинский: Бир эвес эки аъш-чем биле суксун ылап-ла сеткил ханыышкынын берип турган болза (тодаргайлаарга, оларның иштики бүдүжү ындыг турган болза), бис хөй ижип-чигенивис тудум-на, хөй аас-кежии көөр турган боор бис.
Русский: Если бы хорошая еда или питье действительно приносили одно лишь удовлетворение (то есть если бы такова была их внутренняя природа), мы, очевидно, испытывали бы тем большее счастье, чем больше съедали или выпивали.
Тувинский: Ол аразында аъш-чем биле суксунну өй чок ижип-чигенивисте, мага-бот болгаш угаанывыс харын-даа хилинчектенип эгелээр.
Русский: Между тем при неумеренном потреблении еды и питья наши тело и ум, напротив, начинают страдать.
Тувинский: Ындыг болганда, ол чижектиг сеткил-сагыш ханарының иштики бүдүжү аарышкылыг-дыр.
Русский: А значит, внутренняя природа подобных переживаний наслаждения болезненна.
Тувинский: Чаа телевизор садып алган өг-бүле дугайында төөгүүрүнге ынак кижи мен.
Русский: Я люблю рассказывать историю о семье, купившей новый телевизор.
Тувинский: Эрги телевизор-биле деңнээрге, чаазы шынап-ла тергиин эки бооп, бүгү улус ону хүннү бадыр көөр турган.
Русский: По сравнению со старым он был действительно великолепен, и все смотрели его днями напролет.
Тувинский: Ынчалза-даа чоорту чаа телевизорнуң аас-кежиктиг ээлери ону көргеш, шагзырап эгелээннер.
Русский: Но постепенно счастливые обладатели нового телевизора начали от него уставать.
Тувинский: Ынчаарга оларның баштай ап турганы күзел ханыышкыны база аарышкы сиңген бүдүштүг болган-дыр.
Русский: Значит, и то удовольствие, которое они получали первоначально, имело болезненную природу.
Тувинский: Эрте бээр сеткил-сагыш ханарының ындыг байдалдарын өскерилгелер хилинчек-човалаңы деп адаар.
Русский: Такие состояния преходящего наслаждения и называются страданием перемен.
Тувинский: Анаа аарышкы болгаш өскерилгелер хилинчек
човалаңындан аңгыда, хилинчек-човалаңның улам ханы деңнели база бар – бүгүдени хаара туткан барымдаалаттынганының хилинчек-човалаңы ол-дур.
Русский: Помимо обычной боли и страдания перемен
существует и более глубокий уровень страдания – страдание всепронизывающей обусловленности.
Тувинский: Угаанывыс болгаш мага-бодувус үүлениң (карманың азы биеэги чорук-херектеривистиң чаяаганы чүткүл-хөөннерниң).
Русский: Наш ум и тело находятся под влиянием кармы (тенденций, порожденных нашими прошлыми поступками).
Тувинский: А оон ыңай хандыгары, көөр хөңнү чогу ышкаш хоралыг, үре-түңнел чок сеткил-сагыш хайныышкыннарының салдарының адаанда турар.
Русский: А также под воздействием пагубных, бесплодных эмоций – таких, как привязанность и ненависть.
Тувинский: Анаа амыдыралывысче бис үүлениң болгаш үрегдекчи сеткил-сагыш хайныышкыннарының бүгүдени хаара туткан салдар чедириишкин кавызындан чедип кээр бис, а оон катап база ында барган турар бис.
Русский: В обычную жизнь мы приходим из всеобъемлющей сферы воздействия кармы и разрушающих эмоций с тем, чтобы вновь оказаться в ней же.
Тувинский: Нейтралдыг сеткил-сагыш хайныышкынныг байдалдар безин контрольдап шыдавазыңар чылдагааннар болгаш байдалдардан хостуг эвес.
Русский: Даже нейтральные эмоциональные состояния не свободны от влияния причин и обстоятельств, которые вы не можете контролировать.
Тувинский: Ындыг болганда, силер хилинчек-човалаңны бар деп көөр чорудулгаже хаара туттуруптар силер.
Русский: Таким образом, вы вовлечены в процесс, предполагающий страдание.
Тувинский: Кижиниң амыдыраары.
Русский: Человеческое существование.
Тувинский: Амыдыралывыстың эгезинде хилинчектенип төрүттүнер бис, а ооң төнчүзүнде – чок болурда, база-ла хилинчек көөр бис.
Русский: В начале нашей жизни мы рождаемся в муках, а в конце ее – умираем и тоже испытываем страдания.
Тувинский: Ол ийи кызыгаар аразында – кыраан назын биле аарыг-аржык.
Русский: Между двумя этими пределами – старость и болезни.
Тувинский: Кайы хире бай-шыдалдыыңар, кадык-шыырааңар чугула эвес: хилинчек көөрүнче чыгаткан силер.
Русский: Неважно, насколько вы богаты и здоровы: вы обречены страдать.
Тувинский: Ооң-биле кады кижи күзел ханмаан база болур.
Русский: В довершение всего человек бывает еще и неудовлетворен.
Тувинский: Ол оон-даа хөйнү, улам-на хөйнү күзээр.
Русский: Он хочет всё больше, больше и больше.
Тувинский: Чамдык утказы-биле ёзулуг ядарал – үргүлчү аш көрүп чорууру, ону хандырар арга чок боору ол-дур.
Русский: В известном смысле это и есть подлинная нищета – постоянно испытывать голод, не имея возможности удовлетворить его.
Тувинский: А өске-бир кижи шуут бай эвес-даа бооп болур, ынчалза-даа бар чүвези дээш сеткили ханар.
Русский: А кто-то другой может быть вовсе не богат, но доволен тем, что имеет.
Тувинский: Ол ышкаш ооң сагыш амыравазының чылдагааннары эвээш, дайзыннары-даа эвээш, берге айтырыглары-даа эвээш, уйгузу-даа эки болур.
Русский: И у него меньше поводов для беспокойства, меньше врагов, меньше проблем и крепче сон.
Тувинский: Дыка бай бажыңнарга барып тургулаан мен.
Русский: Мне доводилось бывать в очень богатых домах.
Тувинский: Чаңгыс эвес удаа чунуп шеверленир өрээлдерден эмнер тып ап турдум: оларның чамдыызы хүннү бадыр күш киирер, а өскелери дүне удуруунга дузалаар.
Русский: Я не раз обнаруживал в ванных комнатах лекарства: одни из них дают заряд энергии на день, другие помогают уснуть ночью.
Тувинский: Күзел ханарының байдалы биргизин болгаш ийигизин-даа ажып эртеринге кайы-даа эмден оранчок эки дузалаар.
Русский: Состояние удовлетворенности гораздо лучше любых лекарств поможет справиться и с тем, и с другим.
Тувинский: Ол хүндүскү дүвүрээзиннерни кошкадыр, а ындыызы, бодунуң ээлчээнде, эки уйгу келдирер.
Русский: Оно ослабляет дневные тревоги, что, в свою очередь, способствует крепкому сну.
Тувинский: Амгы амыдыралывыстың шуут бодамча чогунга алыскаш, кижиниң ёзулуг үнези чүдел дээрзин билбестеп калган бис.
Русский: В безумии нынешней жизни мы перестали понимать, в чем состоит подлинная ценность человека.
Тувинский: Улус бүдүрүп турар чүүлү-биле анаа-ла каттыжа берген.
Русский: Люди превратились в простую совокупность того, что они производят.
Тувинский: Олар акша кылыр хүлээлгелиг машиналар дег хөделип чоруп турар.
Русский: Они действуют как машины, функция которых – делать деньги.
Тувинский: Ол шуут шын эвес.
Русский: Это совершенно неправильно.
Тувинский: Акша ажылдап аарының сорулгазы – кижи төрелгетенниң аас-кежии, дедир эвес.
Русский: Цель зарабатывания денег – в счастье человечества, а не наоборот.
Тувинский: Кижилер акша дээш эвес, а акша – кижилер дээш аан.
Русский: Не люди для денег, а деньги – для людей.
Тувинский: Амыдыраар дизе, биске хөй чүве херек, ынчангаш акша чокта, чурттап шыдаттынмас.
Русский: Чтобы жить, нам нужно многое, так что без денег не обойтись.
Тувинский: Ынчалза-даа бир эвес бай-байлакты хөлүн эрттир күштүг күзээр болзувусса, акша шуут ажык-дуза чедирбес апаарын билип алыр ужурлуг бис.
Русский: Но мы должны понимать то, что, если богатства жаждать слишком сильно, деньги вообще перестанут приносить пользу.
Тувинский: Индия болгаш Тибеттиң ыдыктыг кижилериниң өөредип турары дег, баяаныңар тудум-на, улам хөй хилинчек көөр силер.
Русский: Как учат нас святые Индии и Тибета, чем богаче вы становитесь, тем большие страдания испытываете.
Тувинский: Эш-өөрүңер безин силерге хилинчек-човалаң чедирип болур.
Русский: Даже друзья могут причинить вам страдание.
Тувинский: Олар-биле харылзажыры анаада өөрүшкүлүг болгаш аас-кежиктиг кезек үелерни шаңнаар, ынчалза-даа чамдыкта эпчок чоруктар эккээр.
Русский: Общение с ними обычно радостно и дарит счастливые минуты, но иногда доставляет неприятности.
Тувинский: Өңнүүңер чазык хүлүмзүрүп олурар – оон хенертен чугаа дошкуурай бээр, херек чогуш-биле төнер чыгыы апаар.
Русский: Ваш приятель мило улыбается – и вдруг разговор становится резким, дело чуть не доходит до драки.
Тувинский: Эп-найырал ис чок чидер.
Русский: От дружбы не осталось и следа.
Тувинский: Найырал ылап-ла аас-кежик болгаш күзел ханыышкынын бээр, ынчалза-даа ол минниишкин доктаамал эвес эвес.
Русский: Дружба действительно дает счастье и удовлетворение, но это чувство непостоянно.
Тувинский: Ол – ёзулуг эвес аас-кежии.
Русский: Это – не настоящее счастье.
Тувинский: Бир эвес таптыг боданып көөр болза, анаа таныш-көрүш харылзаазының ужур-утказын база хилинчек-човалаң тургузар.
Русский: Если как следует задуматься, то сущность обычных приятельских отношений также составляет страдание.
Тувинский: Бодуңарның мага-бодуңарже көрүңер.
Русский: Взгляните на свое тело.
Тувинский: Дурт-сыныңар чеже-даа кайгамчык эки дижик, а дамды-даа ханыңар төгүлзе, силер оон ыңай ындыг болбаазыраңгай болбас силер.
Русский: Какой бы прекрасной ни была ваша фигура, если прольется хотя бы капля вашей крови, вы уже не будете столь совершенны.
Тувинский: Кеш адаанда – дириг эът-бот, оон-даа хандыр – сөөктер.
Русский: Под кожей – живая плоть, еще глубже – кости.
Тувинский: Кижи бүрүзүнде кеш болгаш шыңганнар адаанда бодунуң мөчү-сөөгү бар.
Русский: У каждого под кожей и мышцами есть свой скелет.
Тувинский: Ындыг-даа болза музейлер болгаш эмнелгелерде мөчү-сөөктер бистиң хөй кезиивисти чииртим минниишкинниг боорунче албадаптар.
Русский: Однако скелеты в музеях или больницах заставляют большинство из нас чувствовать себя неуютно.
Тувинский: Чамдык улус семис, өскелери арган, бир кижи аажок чараш.
Русский: Одни люди толстые, другие худые, кто-то очень красив.
Тувинский: А бир эвес оларның шуптузунче рентген херелдери-биле көрүптер болза, чүгле улуг куруг карак оңгарларлыг мөчү-сөөктер долган өрээлди көрүп каар сен.
Русский: Но если взглянуть на всех них в рентгеновских лучах, увидишь только комнату, полную скелетов с огромными пустыми глазницами.
Тувинский: Мага-бодувустуң ёзулуг бүдүжү ындыг боор-дур.
Русский: Вот какова истинная природа нашего тела.
Тувинский: Аъш-чемден сеткил ханарын ап көрээлиңер.
Русский: Возьмем удовольствие от еды.
Тувинский: Мен бөгүн бир-ле аажок амданныг чүве чипкен дижик мен.
Русский: Пусть сегодня я съел что-то очень вкусное.
Тувинский: Ол чем кайгамчык эки болган.
Русский: Это блюдо было прекрасным.
Тувинский: Ынчалза-даа ижин-шөйүндү дамчыштыр эрткеш, ындыг-ла солун эвес өске-бир чүвеже шилчий берген.
Русский: Но, пройдя через желудок и кишечник, оно превратилось в нечто уже не столь привлекательное.
Тувинский: Чемненип ора, бис ол ышкаш бодалдардан чайлап, “Кончуг эки чем-дир, күзелим ханып тур” деп бодаар бис.
Русский: За трапезой мы избегаем подобных мыслей, думая: «Прекрасная еда, я получаю удовольствие».
Тувинский: А ол бүгү амданныг аъш-чем алызында барып кымның-даа кайгамчык чараш деп шыдавазы хевир-биле унитазтың суг аксыр үдүнге баар.
Русский: Но вся эта вкусная пища, в конце концов, окажется в сливном отверстии унитаза в форме, которую никто не назовет прекрасной.
Тувинский: Улустуң хирлиг деп санаар чүвези шынында бистиң мага-бодувусту тургузуп турар.
Русский: То, что люди считают таким грязным, на самом деле составляет наше тело.
Тувинский: А хырын божудары – мага-боттуң бир кол хүлээлгези боору билдингир болгай!
Русский: И, в известном смысле, испражнение – это одна из его основных функций!
Тувинский: Аъш-чем, ажыл, акша ажылдап аары боттары мөрүнде утка чок.
Русский: Еда, работа, зарабатывание денег бессмысленны сами по себе.
Тувинский: Ооң-биле кады энерел сеткилди улуг эвес илередири безин бистиң амыдыралывысты уткалыг болгаш херектиг кылып турар.
Русский: В то же время даже небольшое проявление сострадания наделяет нашу жизнь смыслом и предназначением.
Тувинский: Карак кызылы болгаш идегел.
Русский: Упорство и надежда.
Тувинский: Сайгарыңар-ла.
Русский: Анализируйте.
Тувинский: Боданыңар-ла, боданыңар.
Русский: Думайте, думайте, думайте.
Тувинский: Кажан ону шыңгыы кылып эгелээриңерге, амыдыралывыстың чаңчыккан хевири херек кырында утка чок деп билип каар силер.
Русский: Когда вы всерьез займетесь этим, то поймете, что привычный нам образ жизни практически бессмыслен.
Тувинский: Шак ол чадага идегелин шуут ышкынары мелегей чүве болур ийик.
Русский: Было бы очень глупо впасть в отчаяние на этом этапе.
Тувинский: Бүгү чүве шуут идегел чок деп медереп билип кааныңарда, улуг күжениг үндүргеш, бурунгаар дап бээр херек.
Русский: Когда вы почувствуете, что всё совершенно безнадежно, нужно сделать мощный рывок.
Тувинский: Угаанның хоралыг байдалдарынга ол хире чаңчыгып калган болганывыста, бичии күжениишкиннер бисти өскертип шыдавас апарган болур.
Русский: Мы настолько привыкли к ущербным состояниям ума, что малые усилия уже не могут нас изменить.
Тувинский: Аажок ажыг амданны чаңгыс дамды чигирзиг амдан чидир базып шыдавас.
Русский: Капле сладкого не под силу перебить вкус сильной горечи.
Тувинский: Чедимче чогунуң мурнунга шыдамыын көргүзер херек.
Русский: Нужно проявлять стойкость перед лицом неудач.
Тувинский: Аар-берге хуу байдалдара эки арга – ак сеткил биле ажык чорукту, кайы хире болдунар болдур, кадагалаарын оралдажыры.
Русский: В тяжелых личных обстоятельствах лучшее средство – пытаться, насколько это возможно, сохранять честность и открытость.
Тувинский: Доңгун азы чүгле бодун бодаан харыы бергеш, байдалды чүгле дорайтадып алыр силер.
Русский: Ответив грубо или эгоистично, вы только ухудшите положение.
Тувинский: Өг-бүлеге аар-берге байдал тургустунуп кээрге, ол чүүл онза көскү апаар.
Русский: Это особенно хорошо видно, когда тяжелая ситуация складывается в семье.
Тувинский: Амгы аар-берге үелер бүрүнү-биле эрткен үеде силерниң бодал чок чорук-херектериңерниң уржуу болур деп билип аары эргежок чугула.
Русский: Необходимо понять, что трудные времена в настоящем всецело являются следствием ваших необдуманных поступков в прошлом.
Тувинский: Ынчангаш аар-берге үе дүжүп кээрге, уржуктары оон-даа улуг багай чоруктарга чедирги дег аажы-чаңдан чайлааны дээре.
Русский: Поэтому когда наступает тяжелый период, лучше избегать поведения, которое чревато еще большими неприятностями.
Тувинский: Угаанның контрольдаттынмас байдалдарындан чайлаары чугула, а багай чоруктарга хамаарыштыр эки бодалдыг боорунга өөренип аары оон-даа чугула.
Русский: Избегать неконтролируемых состояний ума важно, но еще важнее научиться позитивному взгляду на неприятности.
Тувинский: Сактып алыңар: аар-бергелерни эки чүвеге бүзүрелдиг болгаш идегелдиг уткуп тура, оон-даа улуг аар-бергелерден чайлаар силер.
Русский: Запомните: встречая трудности с оптимизмом и надеждой, вы избегаете трудностей еще больших.
Тувинский: Оон аңгыда дөмейлешкек багай чүүлдерден хилинчек көрүп турар бүгү улустуң үүрге-чүъгүн мынчалдыр чиигедип турарыңар дугайында бодаар херек.
Русский: Кроме того, следует думать о том, что таким образом вы облегчаете бремя всех тех, кто страдает от похожих неурядиц.
Тувинский: Ындыг практика – аарышкыны дүвүревейн хүлээп ап тура, аарышкызы силернии-биле дөмейлешкек кижи бүрүзүнүң багай үүлезин эвээжедип турар мен деп бодаары – дыка ажыктыг.
Русский: Такая практика очень полезна – представлять, что, спокойно принимая боль, вы уменьшаете негативную карму каждого, кто вынужден испытывать боль, схожую с вашей.
Тувинский: Кажан мен аарый бергенимде, дараазында практиканы ажыглап турар мен.
Русский: Когда мне случается заболеть, я прибегаю к следующей практике.
Тувинский: Өске улустуң хилинчек-човалаңын бодумче хүлээп ап, оларже бодумнуң аас-кежиктиг болур арга-шинээмни дамчыдар мен.
Русский: Я принимаю на себя страдания других и сообщаю им свою способность быть счастливым.
Тувинский: Ол чүүл улуг иштики оожургалды эккээр.
Русский: Это приносит большое внутреннее облегчение.
Тувинский: Хүннүң-не эртен эрте, ылаңгыя хостуг шактарымда, мен ол практиканы бүгү дириг амытаннарга буян болзун дээш кылып турар мен.
Русский: Каждый день ранним утром и особенно в часы досуга я выполняю эту практику ради блага всех живых существ.
Тувинский: Ынчаарга бирги ээлчегде мен кыдат удуртукчулар болгаш тибеттерни эриидээр, чок кылыр дугайында шиитпир хүлээп аар дорт эргени берген албан кижилерин бодап турар мен.
Русский: Но в первую очередь я при этом имею в виду китайских руководителей и тех официальных лиц, которым дана непосредственная власть принимать решения о пытках и убийствах тибетцев.
Тувинский: Ол улусту каракка көзүлдүр бодап кээп, оларның шын эвес көөрүн, чүве билбезин, көөр хөөн чогун болгаш улуургаан бодумче сиңирип ап турар мен.
Русский: Я воочию представляю этих людей и вбираю в себя их неведение, предубежденность, ненависть и гордыню.
Тувинский: Бир эвес оларның багай сеткил-сагыш хайныышкыннарының кезик-чамдыызын ылап-ла сиңирип-даа алыр болзумза, ол чүүл, мээң белеткелим ачызында, аажы-чаңымга салдар халдатпас база мени багай талаже өскертпес.
Русский: Я чувствую, что, даже если я действительно впитаю какую-то часть их негативных эмоций, это, благодаря моей подготовке, не повлияет на мое поведение и не изменит меня в худшую сторону.
Тувинский: Ынчангаш ындыг “сиңириишкин” меңээ улуг хора чедирбес, харын оларны үргүлчү бодап чоруур улузумнуң берге айтырыгларын эвээжедир.
Русский: Поэтому такое «впитывание» не наносит большого вреда мне, но уменьшает проблемы тех, о ком я непрестанно думаю.
Тувинский: Ону ындыг улуг сеткиишкин-биле кылып турар болгаш, оон бодумнуң албан хаап турар черимге чедип келгеш, кыдат чагырыкчыларның багай херектериниң дугайында дыңнаанымда, угаанымның бир-ле кезээ элээн ажынып, килеңнээр-даа болза, угааным колдуунда эртенги практиканың салдарының адаанга артып каар база көөр хөөн чогумнуң деңнели оранчок кудулай бээр.
Русский: Я делаю это с такими сильными чувствами, что когда я затем прихожу в свою резиденцию и слышу о злодействах китайских правителей, то, хотя какая-то часть моего ума несколько раздражена и разгневана, в основном он остается под влиянием утренней практики и степень ненависти существенно уменьшается.
Тувинский: Мээң даяан кылганым демги чагырыкчыларга херек кырында дузалап турар бе деп чүве билдинмес, ынчалза-даа ол мени оожургадып турар.
Русский: Неизвестно, помогает ли на самом деле моя медитация этим правителям, но она приносит спокойствие мне.
Тувинский: Ооң ажык-дузазы дыка улуг.
Русский: Ее польза огромна.
Тувинский: Кандыг-даа байдалдарда идегелди чидирип болбас.
Русский: Ни при каких обстоятельствах не следует терять надежду.
Тувинский: Идегелин шуут ышкынары – чедимче чок чоруктарның ёзулуг чылдагааны ол-дур.
Русский: Чувство отчаяния – вот истинная причина неудач.
Тувинский: Сактып алыңар: кандыг-даа аар-бергени ажып эртип шыдаар силер.
Русский: Помните: вы можете преодолеть любую трудность.
Тувинский: Нарын болгаш будулгаазынныг байдалче кире бергеш безин, девидевеңер.
Русский: Будьте спокойны, даже оказавшись в сложной и запутанной ситуации.
Тувинский: Бир эвес угааныңар хорадаачал эвес болза, ол байдал силерже эвээш салдар халдадыр.
Русский: Это мало повлияет на вас, если ваш ум невозмутим.
Тувинский: Ындыг эвес, угааныңар силерге килеңнээр арга берип турар болза, долгандыр турар делегей шөлээн болгаш сагышка тааржыр-даа болза, амыр-дыжыңар чидириптер силер.
Русский: Напротив, если ум позволяет вам гневаться, то вы утратите покой, даже если окружающий мир будет безмятежным и уютным.
Тувинский: Хүн бүрүнүң практиказынга удуртулга.
Русский: Памятка для ежедневной практики.
Тувинский: Бодуңарның барымдаалаттынганыңарны болдунар шаа-биле удаа-дараа хынап көрүңер.
Русский: Проверяйте свою мотивацию так часто, как только возможно.
Тувинский: Эртен, орун-дөжектен турбайн чыткаш-ла, бодуңарны бүдүн хүн дургузунда делегейге күш дөгевес, чогумчалыг бодалга быжыктырыңар.
Русский: Утром, еще до того как встать с постели, укрепите себя на целый день в ненасильственном, позитивном взгляде на мир.
Тувинский: Хүннү бадыр кылып турган чүвеңерни кежээ топтап бодаңар.
Русский: Вечером обдумайте то, что вы делали в течение дня.
Тувинский: Силерниң амыдыралыңар хилинчек-човалаң-биле кайы хире долганын демдеглеңер.
Русский: Отмечайте, насколько полна страданий ваша жизнь.
Тувинский: Аарыг-аржык, кыраан назын болгаш өлүм-биле холбашкан мага-боттуу болгаш иштики аарышкылар бар.
Русский: Существует физическая и внутренняя боль, связанная с болезнями, старостью и смертью.
Тувинский: А силер олардан чайлаарын оралдажып турбайн канчаар силер.
Русский: И вы, естественно, стремитесь ее избежать.
Тувинский: Түр сеткил байдалдары (амданныг аъш-чем чиири дээн ышкаш) турар.
Русский: Существуют временные переживания (такие, как употребление вкусной пищи).
Тувинский: олар боттары мөрүнде күзел ханыышкыны ышкаш сагындырар, ынчалза-даа өй чокта, аарышкыны тывылдырар.
Русский: Они кажутся сами по себе удовольствием, но при неумеренности приносят боль.
Тувинский: Ол дээрге өскерилгелер хилинчек-човалаңы-дыр.
Русский: Это – страдание перемен.
Тувинский: Кажан күзел ханары аарышкы-биле солчуп турда, эң баштайгы күзел ханарының ханы бүдүжү бодун канчаар илередиринче кичээнгейден салыңар.
Русский: Когда удовольствие сменяется болью, обращайте внимание на то, как проявляет себя глубинная природа первоначального удовольствия.
Тувинский: Кыдыра күзел ханыышкыннарынче хандыгары чүгле улуг аарышкы болдурар.
Русский: Привязанность к поверхностным удовольствиям принесет лишь большую боль.
Тувинский: Бүгүдени хаара тудар барымдаалаттынганының чорудулгазынче кире бергениңер дугайында бодап көрүңер.
Русский: Размышляйте о том, что вы вовлечены во всепронизывающий процесс обусловления.
Тувинский: Ол силерге хынаттырып башкартпас, ону үүле болгаш хоралыг сектил-сагыш хайныышкыннары башкарып турар.
Русский: Он вам не подконтролен: им управляют карма и пагубные эмоции.
Тувинский: Мага-бодуңарның тургузукчу кезектери – кеш, хан, шыңганнар, сөөктер болгаш өскелеринче-даа ылавылап көрүп, мага-бодуңарга хамаарыштыр чоорту улам ханы, боттуг байдалды барымдаалаан бодалдыг апарыңар.
Русский: Постепенно вырабатывайте более глубокий и реалистичный взгляд на свое тело, рассматривая его составляющие – кожу, кровь, мышцы, кости и т. д.
Тувинский: Амыдыралыңарны хынамчалыг сайгарып көрүңер.
Русский: Тщательно анализируйте свою жизнь.
Тувинский: Бир эвес үргүлчү ынчалдыр кылыр болзуңарза, робот ышкаш ажылдаары-биле азы аас-кежикче орукту акша ажылдап аары кылдыр көөрү-биле, кажан-на ийик, амыдыралыңарны хей чарыгдавайн баар силер.
Русский: Если вы постоянно будете этим заниматься, то рано или поздно уже не сможете попусту растрачивать свою жизнь, действуя как робот или видя путь к счастью в зарабатывании денег.
Тувинский: Аар-бергелерни чогумчалыг хүлээп өөренип алыңар.
Русский: Научитесь позитивно воспринимать трудности.
Тувинский: Берге байдалды сеткилиңерде өөрүп четириишкинниг шыдап эртип тура, өске чүл дээрге, үүлениң оон-даа дора уржуктарын чайладып турар бис деп бодуңарга сагындырыңар.
Русский: Напоминайте себе, что перенося тяжелую ситуацию с чувством благодарности в душе, вы, кроме всего прочего, предотвращаете еще худшие кармические последствия.
Тувинский: Бүгү өске улустуң дөмейлешкек хилинчек-човалаңының аар-бергезин бодуңарже хүлээп алыңар.
Русский: Примите на себя тяготы схожих страданий всех других людей.